*Ekkor megkérdezték tőle: „Mit tegyünk, hogy Istennek tetsző dolgokat cselekedjünk?”* (Jn 6,28)

A kérdés, amelyet senki nem kerül(het) el. Valahol, bensőnk legmélyén mindannyian vágyunk arra, hogy Isten kedvét lelje bennünk. A kód ott ég belül: egyszer meg kel állni színe előtt és egyáltalán nem mindegy, milyen múlttal tesszük ezt. A jelenünk lesz egykor a múltunk. Jogos tehát a kérdés: mit tegyünk?

A kérdés persze feltételezi azt is, hogy vannak dolgok amelyeket kedvel a Mindenható és vannak, amelyeket nem. De hát honnan is tudjuk mindannyian ezt? Ez is bennünk van.

A kérdés, bár rejtve, de beszél arról is, hogy Isten a dolgok végső célja. Tetteink az Ő mércéje alapján lesznek elbírálva. Azt teszed ami Istennek tetszik, vagy megelégszel az emberek elismerésével? *Vadon Gyula*